Roberto Di Matteo

Roberto Di Matteo (sündinud 29. mail 1970 Schaffhausenis Šveitsis) on Itaalia jalgpallitreener ja endine jalgpallur (poolkaitsja).

Klubikarjääri jooksul mängis Di Matteo Šveitsi klubides Schaffhausen (1988–1991), FC Zürich (1991–1992) ja FC Aarau (1992–1993), Itaalia klubis Rooma Lazio (1993–1996) ning Inglismaa klubis Londoni Chelsea (1996–2002). Itaalia jalgpallikoondises mängis ta aastatel 1994–1998 kokku 34 korda ja lõi kaks väravat. Ta kuulus Itaalia koondisse 1996. aasta Euroopa meistrivõistlustel ja 1998. aasta maailmameistrivõistlustel.

Aastatel 2008–2009 oli ta Milton Keynes Donsi ja 2009–2011 West Bromwich Albioni peatreener.

2011. aastal sai temast Chelsea abitreener ning peatreeneriks sai André Villas-Boas. 2012. aasta märtsis sai temast pärast Villas-Boasi lahkumist klubi peatreener kuni hooaja lõpuni.

13. juunil 2012 teatati Chelsea kodulehel, et Di Matteo jätkab tööd klubi peatreenerina. Leping sõlmiti kaheks aastaks, aga Di Matteo vallandati töölt 21. novembril 2013 pärast 3-0 kaotust Juventusele UEFA Meistrite Liiga raames.

2014–2015 Di Matteo töötas Saksamaa Bundesliga klubis Schalke 04 peatreenerina. 2016. aasta juunist kuni septembrini oli ta Inglismaa esiliiga klubi Aston Villa peatreener.

Saavutused

Mängijana
FC Aarau
Swiss Super League (1):
1993

Chelsea FC
FA Cup (2):
1997, 2000
UEFA karikavõitjate karikas (1):
1998
Euroopa superkarikas (1):
1998
FA Charity Shield (1):
2000

Treenerina
Chelsea FC
FA Cup (1):
2012
 UEFA Meistrite Liiga (1):
2011–2012

Itaalia jalgpallurid
Itaalia jalgpallitreenerid
FC Zürichi mängijad
Rooma Lazio mängijad
Chelsea FC mängijad
Serie A mängijad
Premier League'i mängijad
Chelsea FC peatreenerid
Sündinud 1970